Վարչապետ Նիկոլ Փաշինյանը միտք ունի հրաժարվել հատուկ Սերժ Սարգսյանի համար «կարած» սուպերվարչապետական «պատմուճանից», բայց ոչ հիմա։ Այսօր հրավիրված ասուլիսում, երբ Hraparak.am-ը նրան հիշեցրեց, որ ինքը հանգամանքների բերումով այսօր կրում է այն սուպերվարչապետական լիազորություններով «պատմուճանը», որը Հրայր Թովմասյանը կարել էր հատուկ Սերժ Սարգսյանի հագով։ «Սազո՞ւմ ա, հա՞»-ընդհատեց հարցն ու հումոր արեց վարչապետը։ Ի վերջո հարցրինք նրան՝ արդյոք մտադի՞ր է հրաժարվել այդ սուպերվարչապետական լիազորություններից, նվազեցնել դրանք ու բալանսավորել վարչապետի և նախագահի լիազորությունները, հատկապես, որ ընտրությունների ժամանակ այդ սուպերվարչապետական լիազորությունները կարող են դիտվել որպես լուրջ առավելություն և լծակ իր դեպքում։